VNT กำไรไตรมาส 1/62 วูบ 43% มาที่ 548 ลบ. เหตุรายได้ลด-เงินบาทแข็งค่า
VNT กำไรไตรมาส 1/62 วูบ 43% มาที่ 548 ลบ. จากปีก่อนกำไร 654.05 ลบ. เหตุรายได้ลด-เงินบาทแข็งค่า
9 พ.ค. 2562

บริษัท วีนิไทย จำกัด (มหาชน) หรือ VNT รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

โดยผลการดำเนินงานในไตรมาสดังกล่าว มีผลกำไรลดลง เนื่องจากบริษัทฯและบริษัทย่อย มีรายได้รวม 4,618 ล้านบาท ซึ่งเป็นรายได้จากการขาย 4,516 ล้านบาท ลดลงจากช่วงเวลาเดียวกันของปีก่อนเป็นจํานวน 952 ล้านบาท หรือคิดเป็น 17.4% สาเหตุหลักมาจากราคาขายเฉลี่ยของผลิตภัณฑ์โซดาไฟและอีพิคลอโรไฮดริน (“อีซีเอช”) ที่ลดลงอันเนื่องมาจากประเด็นการตรวจสอบรับรองมาตรฐานผลิตภัณฑ์ของสํานักงานมาตรฐานในประเทศอินเดีย และความต้องการผลิตภัณฑ์อีพ๊อกซี่ที่ลดลง ตามลําดับ ในส่วนของปริมาณการขายนั้น นอกจากปริมาณการขายอีซีเอชที่มากขึ้นจากความต้องการที่มีมากจากลูกค้าหลัก ปริมาณการขายโดยรวมลดลงเล็กน้อยเทียบกับไตรมาสที่ 1 ปีก่อน เนื่องจากแผนการซ่อมบํารุงของบริษัทฯ
ทั้งนี้ สาเหตุหลักจากการปรับตัวลดลงของส่วนต่างระหว่างราคาขายผลิตภัณฑ์กับต้นทุนวัตถุดิบหลัก บวกกับปัจจัยลบจากการแข็งตัวของค่าเงินบาทเทียบกับดอลลาร์สหรัฐ